Península Ibérica
La Península Ibérica está sitiá nel suloesti Uropa, arroeá pol Mari Mediterráneu, el oceanu Alánticu i polos Pirineus, que la deseparan del restu del continenti uropeu. Pol sul, la Península está desepará d'África (Marruecus) por el Estrechu Gibraltal, qu'es la lindi entri el mari Mediterráneu i el oceanu Alánticu. 

La Península cuenta con 582.925 km2 i drentu los sus arrayus geográficus s'atopan España, Portugal, Andorra i Gibraltal. El su centru geográficu está nel Cerro de los Ángeles, en Getafe. El puntu mas cimeru es el Mulhacén, en Graná, con 3.478 m de zimbra. El riu con mas longol es Taju, con una largura de 1.007 km (731 km en España i 275 km en Portugal).

El su nombri provién del riu Iber, quiziás el atual Ebru, anque tamién puyera sel el Guadalquivil u algotru riu la región Güelva, andi testus mu antíguus citan un riu Iberus i un puebru al que llaman iberus. Dende tiempus remotus los griegus mentavan Iberia a la Península.

El geógrafu griegu Estrabón, palrandu de la Península Ibérica, la compara con un pelleju güe: 

Geologicamenti tien comu caraiterística especial que la huerça la su supifícii continental está confegurá comu una meseta, con una altura meya de 600 metrus pol cima el nivel el mari;  el su litoral norti, noroesti oesti es rocosu i con acantilaus, huendu el litoral esti, sulesti i sul mas suavi. Dalcuerdu a la situación geográfica, la Península Ibérica tamién horma parti de Fráncia, ya qu'ésta s'entra házia el sul.

Notas 

Geografia